open-index/open-wikipedia-markdown huggingface dataset:
ஆனந்தம் விளையாடும் வீடு

***ஆனந்தம் விளையாடும் வீடு*** ( *Anandham Vilayadum Veedu* ) என்பது 2021ஆம் ஆண்டு வெளியான இந்திய தமிழ் மொழி அதிரடி நாடகத் திரைப்படமாகும். இதை நந்தா பெரியசாமி எழுதி இயக்கியிருந்தார். சிறீவாரி பிலிம் தயாரித்திருந்தது. இப்படத்தில் கௌதம் கார்த்திக், சேரன், சிவாத்மிகா ராஜசேகர் ஆகியோருடன் சரவணன், விக்னேஷ், டேனியல் பாலாஜி, இராசேந்திரன், சௌந்தரராஜா உள்ளிட்ட துணை நடிகர்களும் நடித்துள்ளனர்.  படம் 24 திசம்பர் 2021 அன்று திரையரங்குகளில் வெளியிடப்பட்டது.

## கதைச் சுருக்கம்
இரண்டு ஒன்றுவிட்ட சகோதரர்கள் தங்கள்  சகோதரர்களுடன் சேர்ந்து வாழக்கூடிய ஒரு வீட்டைக் கட்ட முடிவு செய்கிறார்கள். ஆனால் ஒரு தீய மனிதன் குடும்பங்களுக்கு இடையே பிளவை உருவாக்க சதி செய்கிறான்.

## நடிகர்கள்
* சக்தியாக கவுதம் கார்த்திக்
* முத்துப்பாண்டியாக சேரன்
* விஜியாக சிவாத்மிகா ராஜசேகர்
* காசியாக சரவணன்
* பழனிசாமியாக விக்னேஷ்
* கருப்பனாக டேனியல் பாலாஜி
* இராசேந்திரன் தொழிலாளி
* செல்வமாக சௌந்தரராஜா
* சக்கரபாண்டி, சக்தியின் தாய் மாமாவாக சிங்கம்புலி
* தர்மராஜ் வேடத்தில் சினேகன்
* பெரியம்பாளாக ஜோ மல்லூரி
* கருப்பனின் மாமாவாக நமோநாராயணன்
* காசியின் மனைவி தங்கமாக மௌனிகா
* அய்யனாராக முனிஷ்ராஜ்
* பாண்டியம்மாவாக நக்கலைட்ஸ் தனம்
* நக்கலைட்ஸ் செல்லா
* முத்துப்பாண்டியின் மனைவி வைரமாக சூசன்

## பாடல்கள்

இத்திரைப்படத்தில் இடம்பெற்ற ஆறு பாடல்கள், பின்னணி இசை ஆகியவற்றிற்கு சித்துகுமார் இசையமைத்திருந்தார்.

## வெளியீடு
படம் 24 திசம்பர் 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து மிதமான விமர்சனங்களைப் பெற்றது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
வாக்கேஷ்வர்

**வாக்கேஷ்வர்** (**Walkeshwar**)  இந்தியாவின் மகாராட்டிரா மாநிலத்தின்  தலைநகரான மும்பை மாநகரத்தின் தெற்கு மும்பை பகுதியில் உள்ள  கடற்கரை உலாச்சாலையின் வடமேற்கு பகுதியில் அமைந்துள்ளது.  இப்பகுதி **வாக்கேஷ்வர் கோயில்**, வனகங்கா குளம் மற்றும் சமணக் கோயிலுக்காக அறியப்படுகிறது.

வாக்கேஷ்வர் பகுதியில் மலபார் மலை, கமலா நேரு பூங்கா, மலபார் காவல் நிலையம், மும்பையின் தொங்கும் தோட்டம், ஆளுநர் மாளிகை, குல்மொகர் மரங்கள் உள்ளது. இப்பகுதியில் நிலத்தின் மதிப்பு ஒரு சதுர அடி ஒரு இலட்சம் ஆகும்.
## படக்காட்சியகம்

File:Village of Walkeshwar, Mumbai, 1860.jpg|வாக்கேஷ்வர் கிராமம், ஆண்டு 1860 
File:Walkeshwar, Bombay, c. 1855.jpg|வாக்கேஷ்வர், மும்பை, ஆண்டு 1855
File:Shiva temple walkeshwar.JPG|வாக்கேஷ்வர் சிவன் கோயிலின் நந்தி சிற்பம் 
File:Malabarpoint governmenthouse bombay.jpg|மலபார் முனை, ஆண்டு 1865
File:Bombay10.jpg|பிரியதர்சினி பூங்கா,  வாக்கேஷ்வர்
File:Bangangatank.jpg|வனகங்கா குளம்
File:Ancient Statues Walkeshwar.JPG|வாக்கேஷ்வர் வனகங்கா குளத்தின் பண்டைய சிலைகள்
File:India-7810 - Flickr - archer10 (Dennis).jpg|சமணக் கோயிலின் நவக்கிரகங்கள் மற்றும் கூரையில் யட்சர் & யட்சினியின் ஓவியங்கள் 
File:Mumbai Jain-Tempel.jpg|பார்சுவநாதர் சிலை
File:Padmavati Devi Walkeshwar Jain Temple.jpg|சமணக் கோயிலில் பத்மாவதி தெய்வம் 


## மேற்கோள்கள்

## வெளி இணைப்புகள்

* Photos of Banganga Tank Walkeshwar

பகுப்பு:மும்பையின் சுற்றுப் பகுதிகள்
பகுப்பு:மும்பை

பகுப்பு:மும்பை மாவட்டம்
கெம்ஸ் முனை

**கெம்ஸ் கார்னர்** (**Kemps Corner**) இந்தியாவின் மகாராட்டிரா மாநிலத்தின் மும்பையின் தெற்கு மும்பை பகுதியில் அமைந்துள்ளது. கெம்ஸ் கார்னர் வணிக வளாகங்களும், குடியிருப்பு பகுதிகளும் கொண்டது. இதன் ஒரு பக்கத்தில் அல்தாமவுண்ட் சாலையும், மற்றொரு பக்கத்தில் மலபார் மலையும் உள்ளது. இது பிரீச் கேண்டி, வார்டன் சாலை, பீடர் சாலை மற்றும் நேப்பியன் கடற்கரை சாலையிடையே அமைந்துள்ளது. கெம்ஸ் கார்னர் மேம்பாலம் 14 ஏப்ரல் 1965 அன்று போக்குவரத்திற்கு திறக்கப்பட்டது. இம்மேம்பாலத்தில் பல இந்தி திரைப்படங்களின் காட்சிகள் எடுக்கப்பட்டுள்ளது.

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மும்பை
பகுப்பு:மும்பை மாவட்டம்
பரள்

**பரள்** (**Parel**)  இந்தியாவின் மகாராட்டிரா மாநிலத்தின் தெற்கு மும்பை பகுதியில் அமைந்துள்ளது. இங்குள்ள பரளி வைத்தியநாதர் மகாதேவர் கோயிலால் இப்பகுதியை பரள் என்று அழைக்கப்படுகிறது. இப்பகுதியிலிருந்த ஜவுளி ஆலைகள் குஜராத் மாநிலத்திற்கு மாற்றப்பட்டது.

 

உண்மையில் பழைய மும்பை நகரத்தின்  ஏழு தீவுகளில் ஒன்றாக இருந்தது. பரளி சிவன் கோயில் கிபி 5-6-ஆம் நூற்றாண்டுகளில் குப்தர்கள் ஆட்சியின் போது நிறுவப்பட்டது. இக்கோயில் தற்போது  இந்தியத் தொல்லியல் ஆய்வகம் மேற்பார்வையில் உள்ளது.
## மேற்கோள்கள்

## மேலும் படிக்க
*Michell, George (1990), *The Penguin Guide to the Monuments of India, Volume 1: Buddhist, Jain, Hindu*, 1990, Penguin Books, 
**Star Track*; *[[Times of India]]* Mumbai; pg-2; 21 April 2006

பகுப்பு:மும்பையின் சுற்றுப் பகுதிகள்
பகுப்பு:மும்பை

பகுப்பு:மும்பை மாவட்டம்
ரைட்டர் (திரைப்படம்)

***ரைட்டர்*** (*Writer* ) என்பது 2021ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். சமுத்திரக்கனி, திலீபன், இனியா ஆகியோர் நடித்துள்ள இப்படத்திற்கு கோவிந்த் வசந்தா இசையமைத்துள்ளார் .  படம் 24 திசம்பர் 2021 அன்று திரையரங்குகளில் வெளியிடப்பட்டது

## கதைச் சுருக்கம்
ஒரு அப்பாவி ஆராய்ச்சி மாணவர் சம்பந்தப்பட்ட ஒரு சட்டவிரோத காவலில் ஒரு காவல் நிலைய எழுத்தர் சிக்கிக் கொள்கிறார். அவனது குற்ற உணர்வும், வருத்தமும் பெருகிய நிலையில், அவனmqல் அந்த இளைஞனைக் காப்பாற்ற முடிந்ததா? என்பதுதான் கதையாகும்.

## நடிகர்கள்

* எழுத்தர் தங்கராஜாக சமுத்திரக்கனி
* திலீபன்
* இனியா
* சுப்ரமணியம் சிவா
* ஜி.எம்.சுந்தர்
* தேவகுமாராக ஹரி கிருஷ்ணன்
* மகேஸ்வரி
* அமுதாவாக லிசி ஆண்டனி
* போஸ் வெங்கட்
* கவிதா பாரதி
* கவின் ஜெய் பாபு
* சேவியராக சுப்பிரமணியம் சிவா

## ஒலிப்பதிவு

ஒலிப்பதிவையும், இசையையும் இசையமைப்பாளர் கோவிந்த் வசந்தா மேற்கொண்டார். மேலும் இசைத் தொகுப்பில் இரண்டு பாடல்கள் இடம்பெற்றன. இசை உரிமையை திங்க் மியூசிக் வாங்கியுள்ளது.

## வெளியீடு
படம் 24 திசம்பர் 2021 அன்று திரையரங்குகளில் வெளியிடப்பட்டு, நேர்மறையான விமர்சனங்களைப் பெற்றது.

## வரவேற்பு

பர்ஸ்ட்போஸ்டின் ஆஷாமீரா ஐயப்பன் படதிதை 3.5/5 நட்சத்திரங்களுடன் மதிப்பிட்டார். "ரைட்டர் ஒரு நேர்மையான காவலரின் மனநலப் போராட்டத்தை வேறு எந்தப் படத்தையும் காட்டாத வகையில் சித்தரித்துள்ளார்- உள்நோக்கம் உண்மையானது மற்றும் நேர்மையானது" என்று குறிப்பிட்டார்.  *பிஹைண்ட்வுட்ஸ்* படத்தை 3/5 நட்சத்திரங்களுடன் மதிப்பிட்டது. "ரைட்டர் ஒரு திடமான அரசியல் படம். இது காவல் துறையின் பலவீனமான பக்கத்தைக் காட்டுகிறது" என்று கூறியது.  தி டைம்ஸ் ஆஃப் இந்தியாவைச் சேர்ந்த லோகேஷ் பாலச்சந்திரன் 5க்கு 3 மதிப்பீட்டைக் கொடுத்து, "ரைட்டர் கண்டிப்பாக நேர்மையான நோக்கங்களைக் கொண்டவ. மேலும், அவர் கையாண்ட விஷயத்தைப் பார்க்கக்கூடியவர்" என்று எழுதினார். சினிமா எக்ஸ்பிரஸின் சுதிர் சீனிவாசன் 5 க்கு 3 மதிப்பீட்டை அளித்து, "படம் பல சுவாரஸ்யமான யோசனைகளைக் கொண்டுள்ளது. ஆனால் மிகவும் கசப்பான படம் அல்ல" என்று எழுதினார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பெர்க்கிலியம்(IV) ஆக்சைடு

**பெர்க்கிலியம்(IV) ஆக்சைடு** (*Berkelium(IV) oxide*) BkO2 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். பெர்க்கிலியம் ஈராக்சைடு என்ற பெயராலும் இது அழைக்கப்படுகிறது. மெல்ல மெல்ல இச்சேர்மம் சிதைவடைந்து கலிபோர்னியம்(IV) ஆக்சைடு சேர்மமாக மாறுகிறது. 600 °செலசியசு வெப்பநிலையில் ஐதரசனுடன் சேர்த்து ஒடுக்க வினையின் மூலம் இதை பெர்க்கிலியம்(III) ஆக்சைடாக மாற்ற இயலும்.
:2BkO2 + H2 → Bk2O3 + H2O
  
## தயாரிப்பு
பெர்க்கிலியம் உலோகத்தை 1200 பாகை செல்சியசு வெப்பநிலையில் எரித்தால் பெர்க்கிலியம்(IV) ஆக்சைடு உருவாகிறது. பெர்க்கிலியம்(III) ஆக்சைடுடன் ஆக்சிசனை சேர்த்து 600 பாகை செல்சியசு வெப்பநிலைக்கு சூடுபடுத்தினாலும் பெர்க்கிலியம்(IV) ஆக்சைடை தயாரிக்கலாம். 
## மேற்கோள்கள்

பகுப்பு:பெர்க்கிலியம்  சேர்மங்கள்
பகுப்பு:ஆக்சைடுகள்
பாண்டுப்

**பாண்டுப்** (**Bhandup**) இந்தியாவின் மகாராட்டிரா மாநிலத்தின் தலைநகரான மும்பை பெருநகரப் பகுதியில் உள்ள மும்பை புறநகர் மாவட்டத்தில் உள்ள குர்லா தாலுகாவில் அமைந்த பகுதியாகும். பாண்டுப் புறநகர் பகுதி, பெருநகரமும்பை மாநகராட்சியின் S-வார்டு பகுதியில் உள்ளது.   பாண்டுப் பகுதி கிழக்கு மற்றும் மேற்கு என இரண்டாகப் பிரிக்கப்பட்டுள்ளது. இங்குள்ள சிவன் கோயிலான பாண்டுபேஷ்வர் கோயில் பெயரால் இப்பகுதிக்கு பாண்டுப் எனப்பெயராயிற்று. பாண்டுப் புறநகர் மின்சார தொடருந்து நிலையம் மும்பையின் பிற பகுதிகளுடன் இணைக்கிறது.

## மக்கள் தொகை பரம்பல்
பாண்டுப் பகுதியின் மக்கள் தொகை வளர்ச்சி கடந்த 20 ஆண்டுகளில் பெருமளவில் உயர்ந்துள்ளது.

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மும்பை
பகுப்பு:மும்பை புறநகர் மாவட்டம்
கஞ்சூர்மார்க்

**கஞ்சுர் மார்க்** (**Kanjur Marg**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் உள்ள மும்பை புறநகர் மாவட்டத்தின் மும்பை கிழக்கு புறநகர் மத்தியில் அமைந்துள்ளது. கஞ்சுர் மார்க் புறநகர் மின்சார இரயில் நிலையம், பவய் போன்ற பகுதிகளுடன் இணைக்கிறது. இங்கு இந்திய தொழில்நுட்பக் கழகம் மும்பை உள்ளது.

## கல்வி நிலையங்கள்
* இந்திய தொழில்நுட்பக் கழகம் மும்பை 

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மும்பை
பகுப்பு:மும்பை புறநகர் மாவட்டம்
மெத்தில்பிசுமத் இருகுளோரைடு

**மெத்தில்பிசுமத் இருகுளோரைடு** (*Methylbismuth dichloride*) CH3BiCl2 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். வெளிர் மஞ்சள் நிறத்தில் ஒரு திண்மமாக இது காணப்படுகிறது. 
## தயாரிப்பு
இருபீனைல்பிசுமத் குளோரைடில் இருந்து இரண்டு படிநிலைகளில் மெத்தில்பிசுமத் இருகுளோரைடை தயாரிக்கலாம். முதல் படிநிலையில் மெத்தில்மக்னீசியம் குளோரைடு மெத்திலேற்றம் செய்யப்படுகிறது. விளைபொருளாகக் கிடைக்கும் மெத்தில் இருபீனைல் பிசுமுத்தினை ஐதரசன் குளோரைடுடன் சேர்த்து சூடுபடுத்தினால் பீனைல்-பிசுமத் பிணைப்புகள் இரண்டாகப் பிளவுறுகின்றன. 

இச்சேர்மம் பலபடிசார் கட்டமைப்பை  ஏற்றுக்கொள்கிறது. இக்கட்டமைப்பில் ஒவ்வொரு சதுர பிரமிடு மையமும் நான்கு குளோரைடு ஈந்தணைவிகள் மற்றும் ஒரு விளிம்புநிலை மெத்தில் குழுவுடன் பிணைக்கப்பட்டுள்ளது. பிசுமத் மையங்கள் இரட்டைப் பாலம் கொண்ட குளோரைடு மையங்களால் ஒன்றோடொன்று இணைக்கப்பட்டுள்ளன.
## மேற்கோள்கள்

பகுப்பு:கரிமபிசுமத் சேர்மங்கள்
பகுப்பு:குளோரோ ஒருங்கிணைவுச் சேர்மங்கள்
கரிம ஆண்டிமனி வேதியியல்

**கரிம ஆண்டிமனி வேதியியல்** (*Organoantimony chemistry*) என்பது கார்பனும் ஆண்டிமனியும் வேதிப்பிணைப்பால் இணைந்திருக்கும் பிணைப்பைக் கொண்ட சேர்மங்களைப் பற்றிய  வேதியியல் பிரிவு ஆகும். Sb(V) மற்றும் Sb(III) என்பவை இவற்றுடன் தொடர்புடைய ஆக்சிசனேற்ற நிலைகள் ஆகும். ஆண்டிமனியின் நச்சுத்தன்மை  கரிம வேதியியலில் கரிம ஆண்டிமனி  சேர்மங்களின் நடைமுறைப் பயன்பாட்டைக் கட்டுப்படுத்துகிறது. 

## கரிம ஆண்டிமனி(V) வேதியியல்
முன்னோடிச் சேர்மங்களான மூவிணைய ஆண்டிமனி சேர்மங்களிலிருந்து கரிம ஆண்டிமனி(V) (R5Sb) சேர்மங்கள் தயாரிக்கப்படுகின்றன. இவை சிடிபோரேன்கள் என்ற பெயரால் அழைக்கப்படுகின்றன.
:Ph3Sb  +  Cl2  →  Ph3SbCl2 
:Ph3SbCl2   + 2 PhLi  →  Ph<sub>5</sub>Sb

சிடிபோனியம் அயனியிலிருந்து சமச்சீரற்ற சேர்மங்களையும் பெறலாம்:
:R5Sb   + X2  →  [R4Sb]+[X]
:[R4Sb]+[X] + R'MgX → R4R'Sb   
தொடர்புடைய இதே குழு 15 கரிமபிசுமத்  சேர்மங்களைப் போலவே கரிம ஆண்டிமனி(V)  சேர்மங்களும் ஓனியம் சேர்மங்களையும் யேட்டு ஒருங்கிணைவுச் சேர்மங்களையும் உருவாக்குகின்றன.  
பெண்டாபீனைல் ஆண்டிமனி சேர்மம் 200 பாகை செல்சியசு வெப்பநிலையில் முப்பீனைல்சிடிபைனாகவும் பைபீனைல்சிடிபைனாகவும் சிதைவடைகிறது. முக்கோண இரட்டைப்பட்டைக்கூம்பு மூலக்கூற்று வடிவியல் சேர்மமாகவும் இது உருவாகிறது. 
தொடர்புடைய பெண்டாமெத்தில் ஆண்டிமனி (Me5Sb) சேர்மங்களில் அனைத்து மெத்தில் புரோட்டான்களும் -100 பாகை செல்சியசு வெப்பநிலையில் புரோட்டான் அணுக்கரு காந்த ஒத்திசைவு நிறமாலையியலில் சமானமானவையாக உள்ளன. R4SbX சேர்மங்கள் இருபடிகளாக உருவாக முனைகின்றன.

## கரிம ஆண்டிமனி(III) வேதியியல்
ஆண்டிமனி முக்குளோரைடுடன் கரிம இலித்தியம் அல்லது கிரிக்கனார்டு வினையாக்கியைச் சேர்த்து வினைபுரியச் செய்வதன் மூலம் R3Sb வகைச் சேர்மங்களை தயாரிக்கலாம். இவை சிடிபைன்கள் எனப்படுகின்றன.

:SbCl3  + 3 RLi (or RMgCl)  →  R3Sb

குறிப்பிடத்தக்க சில வினைகள்:
:R3Sb  +  Br2  →  R3SbBr2
:R3Sb  +  O2  →  R3SbO
:R3Sb  +  Na + NH3  →  R2SbNa
:R3Sb  +  B2H6  →  R3Sb•BH3

சிடிபைன் சேர்மங்கள் யாவும் பலவீனமான இலூயிசு அமிலங்களாகும். எனவே இவை யேட்டு அணைவு சேர்மங்களாக உருவாவதில்லை
ஆனால் இவை நல்ல நன்கொடையாளர் பண்புகளைக் கொண்டுள்ளன. எனவே இவை ஒருங்கிணைப்பு வேதியியலில் பரவலாகப் பயன்படுத்தப்படுகின்றன. R3Sb சேர்மங்கள் R5Sb சேர்மங்களை விட காற்று உணர்திறன் அதிகம் கொண்டவையாக உள்ளன. 

ஆண்டிமனி மெட்டலோசீன்கள் இதற்காகவும் அறியப்படுகின்றன.  :
:14SbI3 + 3 (Cp*Al)4   →  [2Cp*Sb]+[AlI4]− + 8Sb + 6 AlI3
Cp*-Sb-Cp* பிணைப்புக் கோணம் 154° ஆக உள்ளது.

வளைய சேர்மமான சிடைபோல் என்பது பிரோலின் கட்டமைப்பு ஒப்புமையாகும். இது தனித்துப் பிரிக்கப்படவில்லை என்றாலும் இதன் பதிலீட்டு வழிப்பெறுதிகள் அறியப்படுகின்றன.

## கரிம ஆண்டிமனி(II) வேதியியல்

இருசிடிபைன்கள் Sb-Sb ஒற்றைப் பிணைப்புகளால் இணைக்கப்பட்டுள்ளன. வெப்பப்படுத்தும்போது அல்லது குளிர்விக்கப்படும்போது இவை நிறமிழக்கின்றன. உதாரணமாக உருகுநிலையான 18.5 பாகை செல்சியசு வெப்பநிலையில் டெட்ராமெத்தில் இருசிடிபைன் வாயு நிறமற்றதாகவும் நீர்மம் மஞ்சள் நிறத்திலும், திண்மம் சிவப்பு நிறத்திலும் உள்ளன. உருகுநிலைக்கு கீழ் மீன்டும் மஞ்சள் நிறத்தை வெளிப்படுத்துகிறது.  
 
## மேற்கோள்கள்

பகுப்பு:கரிம ஆண்டிமனி சேர்மங்கள்
மஞ்சூரியா மீதான உருசிய படையெடுப்பு

**மஞ்சூரியா மீதான உருசிய படையெடுப்பானது** முதலாம் சீன சப்பானியப் போருக்கு பிறகு நடைபெற்றது. ஜப்பானிடம் சீனா தோற்றது மற்றும் ஜப்பான் மஞ்சூரியாவை ஆக்கிரமித்தது போன்ற காரணங்களால் ஐரோவாசியா முழுவதும் தங்களது எல்லைகளை விரிவாக்க உருசியர்கள் செயல்பட்டனர்.

## பிறகு
நவம்பர் 1900 ஆவது ஆண்டு மஞ்சூரியாவின் பெரும் பகுதிகள் உருசிய படைகளின் கட்டுப்பாட்டுக்குள் வந்தன. மதிப்பீடுகளின்படி உருசியப் படைகளை விட சீனப் படைகளுக்கு பாதிப்புகள் மிக அதிகமாக இருந்தது. உருசிய ரயில் அமைப்பை தாக்கியதற்காக சீனர்கள் தாக்கப்பட்டனர். எனினும், உருசியாவின் கொள்கையில் பிறகு மாற்றம் ஏற்பட்டது. குறைந்தது எட்டு கொசக்குகள் பொதுமக்களுக்கு எதிராக குற்றம் செய்த காரணத்திற்காக ராணுவ நீதிமன்றத்தால் மரண தண்டனைக்கு உட்படுத்தப்பட்டனர். 

## உசாத்துணை

பகுப்பு:சீன வரலாறு
உருசிய துருக்கிய போர் (1676–1681)

உருசிய துருக்கிய போர் என்பது உருசியாவின் ஜார் ராஜ்யம் மற்றும் உதுமானியப் பேரரசு ஆகியவற்றுக்கு இடையே நடைபெற்ற போராகும். பதினேழாம் நூற்றாண்டின் இரண்டாம் பாதியில் துருக்கிய விரிவாக்கத்தின் காரணமாக இப்போர் நடைபெற்றது.

## விளைவுகள்
இப்போரானது பக்ஷிசராய் ஒப்பந்தத்தின் மூலம் முடிவுக்கு கொண்டு வரப்பட்டது. எனினும் முடிவு யாருக்கு சாதகமாக அமைந்தது என்பதில் வேறுபட்ட கருத்துகள் உள்ளன. சில வரலாற்றாளர்கள் உதுமானியர்கள் வெற்றி பெற்றனர் என்றும், மற்றுமொரு வரலாற்றாளர் இது ஒரு உருசிய வெற்றி என்றும் கூறினர். அதே நேரத்தில் சில வரலாற்றாளர்கள் இந்த போரானது யாருக்கும் வெற்றி தோல்வியின்றி முடிந்தது என்றும் கூறினர்.

## குறிப்புகள்
 

## உசாத்துணை.

பகுப்பு:உருசியா
பகுப்பு:துருக்கி
பகுப்பு:உதுமானியப் பேரரசு
நீல நீர் யுத்தம்

**நீல நீர் யுத்தம்** என்பது 1362 அல்லது 1363ஆம் ஆண்டின் இலையுதிர்காலத்தில் சைனியுகா ஆற்றின் கரையில் நடைபெற்ற ஒரு யுத்தமாகும். இதில் லித்துவேனியாவின் பெரிய டுச்சி மற்றும் தங்க நாடோடிக் கூட்டம் ஆகியவற்றின் ராணுவங்கள் சண்டையிட்டன. லித்துவேனியர்கள் இப்போரில் தீர்க்கமான வெற்றியைப் பெற்றனர். கீவ் சமஸ்தானத்தை வென்றனர்.

## விளைவு
இந்த வெற்றியின் மூலம் கீவ் மற்றும் தற்போதைய உக்ரைனின் பெரும்பாலான பகுதிகள் அந்நேரத்தில் விரிவடைந்து கொண்டிருந்த லித்துவேனியாவின் பெரிய டுச்சியின் கட்டுப்பாட்டின் கீழ் வந்தன. மேலும் லித்துவேனியாவிற்கு கருங்கடலை உபயோகிக்கும் வழியும் கிடைத்தது. இப்போரில் பங்கேற்ற லித்துவேனியாவின் அலகிர்தஸ் தனது மகன் விலாடிமிரை கீவில் விட்டுச் சென்றார். கீவை வென்ற பிறகு லித்துவேனியா, மாஸ்கோவின் பெரிய டுச்சியின் நேரடியான அண்டை நாடாகவும் மற்றும் எதிரியாகவும் மாறியது.

## உசாத்துணை

பகுப்பு:தங்க நாடோடிக் கூட்டத்தின் போர்கள்
பெரும் விளையாட்டு

**பெரும் விளையாட்டு** (The Great Game) என்பது ஓர் அரசியல் மற்றும் தூதரகப் போட்டியாகும். இது பெரும்பாலான 19ஆம் நூற்றாண்டு மற்றும் ஆரம்ப 20ஆம் நூற்றாண்டு காலத்தில் பிரித்தானியப் பேரரசு மற்றும் உருசியப் பேரரசு ஆகிய இரண்டிற்கும் இடையே ஆப்கானித்தான் மற்றும் அதனை ஒட்டி நடு மற்றும் தெற்காசியாவில் அமைந்திருந்த பகுதிகளை வைத்து நடைபெற்றது. இது பாரசீகம் மற்றும் பிரித்தானிய இந்தியாவிலும் நேரடியான விளைவுகளை ஏற்படுத்தியது.

நடு ஆசியாவில் உருசியா விரிவடைந்ததன் காரணமானது இந்தியா மீது படையெடுப்பது தான் என பிரிட்டன் அஞ்சியது. பிரிட்டன் நடு ஆசியா மீது விரிவாக்கம் செய்யும் என உருசியா அஞ்சியது. இரண்டு பெரிய ஐரோப்பியப் பேரரசுகளுக்கு இடையே நம்பிக்கையின்மை மற்றும் போர்ப் பதற்றம் நிறைந்த கடினமான சூழ்நிலை நிலவியது. இந்தியாவைக் காப்பாற்றிக் கொள்ள பிரிட்டன் முயற்சித்தது. அதே நேரத்தில், நடு ஆசியாவில் தனது விரிவாக்கத்தையும் உருசியா தொடர்ந்தது. உருசிய வரலாற்றாளர்கள் கூற்றுப்படி, 1801க்கு பிறகு இந்தியா பற்றி நினைக்கவோ அல்லது திட்டமிடவோ உருசியாவுக்குச் சிறிதளவே எண்ணம் இருந்தது. இது பெரும்பாலும் பிரிட்டனின் நம்பிக்கையின்மை என்று அவர்கள் குறிப்பிடுகின்றனர். 19ஆம் நூற்றாண்டில் பல்வேறு படையெடுப்புத் திட்டங்கள் திட்டமிடப்பட்ட போதும், பிற்காலத் திட்டங்கள் செயலாக்கம் பெறவில்லை. அவற்றில் முக்கியமானவை கிரிமியப் போர் பற்றிய துகாமல் மற்றும் குருலேவ் திட்டங்கள் ஆகியவையாகும்.

## உசாத்துணை

பகுப்பு:19 ஆம் நூற்றாண்டில் இந்தியா
பகுப்பு:Webarchive template wayback links
பகுப்பு:பிரித்தானியப் பேரரசு
பகுப்பு:பிரித்தானிய இந்தியா
வித்தியாவிகார்

**வித்தியாவிகார்** (**Vidyavihar**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் உள்ள மும்பை புறநகர் மாவட்டத்தில் உள்ள  கிழக்கு மும்பை புறநகர் பகுதியாகும். இங்கு வித்தியாவிகார் புறநகர் மின்சார தொடருந்து நிலையம் உள்ளது. இது சத்திரபதி சிவாசி தொடருந்து நிலையம் மற்றும் ராய்கட் மாவட்டத்தின் கர்ஜத் தொடருந்து நிலையத்திற்கும் இடையே இடையே உள்ளது.  இதனருகில் லோகமானிய திலகர் முனையம் உள்ளது.

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மும்பை
பகுப்பு:மும்பை புறநகர் மாவட்டம்
பந்த்நகர்-காட்கோபர்

**கட்கோபர்** (**Ghatkopar**) இந்தியாவின் மகாராட்டிரா மாநிலத்தின் பெருநகரமும்பை மாநகராட்சியில் உள்ள மும்பை புறநகர் மாவட்டத்தில் உள்ள மும்பை கிழக்கு புறநகர் பகுதியில் அமைந்துள்ளது. இது பெருநகரமும்பை மாநகராட்சியின் மண்டலம் எண்  **5**, வார்டு எண்  **N**-இல் உள்ளது.  

அந்தேரி-காட்கோபரை மும்பை மெட்ரோ இரயில்கள் இணைக்கிறது.

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மும்பை
பகுப்பு:மும்பை புறநகர் மாவட்டம்
லீலாவதி (அரசி)

**அரசி லீலாவதி** (*Queen Lilavati*; ஆட்சிக்காலம்: 1197–1200, 1209–10, 1211–12) என்பவர் இலங்கை வரலாற்றில் தனது சொந்த உரிமையில் இறையாண்மையாக ஆட்சி செய்த நான்காவது பெண் ஆவார். இவர் பொலன்னறுவை இராச்சியத்தின் அரசரான முதலாம் பராக்கிரமபாகுவின் மனைவியாகப் பிரபலமடைந்தார். அரச வம்சத்தைச் சேர்ந்த இவர், பராக்கிரமபாகுவின் மரணத்தைத் தொடர்ந்து, பல்வேறு தளபதிகளின் ஆதரவுடன், மூன்று முறை பொலன்னறுவை இராச்சியத்தை ஆட்சி செய்தார். இவரது வாழ்க்கைக் குறிப்புகள் *[[சூளவம்சம்]]* என்ற நூலில் தரப்பட்டுள்ளன.

லீலாவதி மன்னர் சிறீவல்லபன், இராணி சுகலா ஆகியோரின் மகளாவார். முதலாம் பராக்கிரமபாகு தக்கிணதேச மன்னரும் லீலாவதியின் மாமாவுமான மனபரணனின் மகன் ஆவார். மனபரணனின் இறப்பின் பின்னர், கீர்த்திசிறீமேவன் தக்கிணதேசத்தின் மன்னரானார். அதன் பின்னர் மனபரணனின் குடும்பம் சிறீவல்லபனுடன் வாழ்ந்து வந்தது. லீலாவதி பராக்கிரமபாகுவை மணந்து கொண்டார்.

லீலாவதியின் குடும்பத்தில் – குறிப்பாக லீலாவதியின் சகோதரன் (இவனும் மனபரணன் என்றே அழைக்கப்பட்டான், மனபரணன் பராக்கிரமபாகுவின் இரண்டு சகோதரிகளான மித்தா, பிரபாவதி ஆகியோரை மணந்தான்), மற்றும் தாய் சுகலா இருவரும் பராக்கிரமபாகுவுடன் சுமுகமான உறவைக் கொண்டிருக்கவில்லை. மனபரணன் பராக்கிரமபாகுவுடன் சண்டைகளில் ஈடுபட்டான்.

## லீலாவதி ஆட்சியில் இருந்த காலப்பகுதிகள்
* கி.பி 1197 – கி.பி 1200
* கி.பி 1209 – கி.பி 1210
* கி.பி 1211 – கி.பி 1212

## மேற்கோள்கள்
 

பகுப்பு:பொலநறுவையின் மன்னர்கள்
சீசியம் அசைடு

**சீசியம் அசைடு** (*Caesium azide*) CsN3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும்.சீசியமும் அசைடும் சேர்ந்து இச்சேர்மம் உருவாகிறது. 
## கட்டமைப்பு
KN3, RbN3, மற்றும் TlN3 சேர்மங்களின் கட்டமைப்பை ஒத்த கட்டமைப்பையே சீசியம் அசைடும் ஏற்கிறது. நாற்கோண உருக்குலைந்த சீசியம் குளோரைடு கட்டமைப்பில் ஒவ்வோர் அசைடு அயனியும் எட்டு உலோக நேர்மின் அயனிகளுடன் ஒருங்கிணைந்து படிகமாகிறது. ஒவ்வோர் உலோக நேர்மின் அயனியும் எட்டு விளிம்புநிலை நைட்ரசன் மையங்களுடன் ஒருங்கிணைகின்றன. 151 பாகை செல்சியசு வெப்பநிலைக்கு சூடுபடுத்தப்படும்பொது இக்கட்டமைப்பு  கனசதுர கட்டமைப்புக்கு மாற்றமடைகிறது.
  
## தயாரிப்பு
ஐதரசோயிசிக் அமிலத்தையும் சீசியம் ஐதராக்சைடையும் சேர்த்து நடுநிலையாக்கல் வினைக்கு உட்படுத்தி சீசியம் அசைடை தயாரிக்கலாம்.:

::CsOH + HN3 → CsN3 + H2O

சீசியம் கார்பனேட்டையும் ஒரு காரமாகப் பயன்படுத்தி இவ்வினையை நிகழ்த்தலாம் 
:: Cs2CO3 + HN3 → CsN3 + CO2 + H2O
## வினைகள்
சிசியம் அசைடை வெற்றிடத்தில் வெப்பச் சிதைவுக்கு உட்படுத்தி மீத்தூய சீசியம் உலோகத்தை தயாரிக்கலாம்.:

::2CsN3 → 2Cs + 3N2
## மேற்கோள்கள்

பகுப்பு:சீசியம் சேர்மங்கள்
பகுப்பு:அசைடுகள்
இராவ் துலாராம் சிங்

**இராவ் துலாராம் சிங்** (*Rao Tula Ram*)(*சுமார்* 9 டிசம்பர் 1825 - 23 செப்டம்பர் 1863) என்பவர் யதுவன்ஷி அகிர் வம்ச அரசர் அல்லது ரேவாரியின் தலைவர் ஆவார். இவர் 1857ஆம் ஆண்டு அரியானாவில் நடந்த சிப்பாய்க் கிளர்ச்சியின் முக்கியத் தலைவர்களில் ஒருவராக இருந்தார். இங்கு இவரை இம்மாநில வீரராகக் கருதுகின்றனர்.

## தனிப்பட்ட வாழ்க்கை
துலாராம் சிங் 1825ஆம் ஆண்டு திசம்பர் 9ஆம் தேதி ரேவாரியின் ராம்புரா புறநகர்ப் பகுதியில் அகிர் குடும்பத்தில் பூரன் சிங் மற்றும் கியான் கவுருக்கு மகனாகப் பிறந்தார். இவருடைய இளம் வயதில் தந்தையினை இழந்தார்.

## ஆட்சி

### 1857 இந்தியக் கிளர்ச்சி

#### ஆரம்ப வெற்றி
1857ஆம் ஆண்டு மே 17ஆம் தேதி இவர் தனது உறவினர் ராவ் கோபால் தேவ் மற்றும் நானூறு முதல் ஐந்நூறு சீடர்களுடன் சேர்ந்து உள்ளூர் வட்டாச்சியாரை பதவி நீக்கம் செய்து ரேவாரியை ஆக்கிரமித்தார். இவர் சுமார் 5000 வீரர்களைக் கொண்ட படை ஒன்றை உருவாக்கினார். துப்பாக்கிகள் மற்றும் வெடிமருந்துகளைத் தயாரிப்பதற்கான பட்டறையை ஒன்றையும் அமைத்தார். ராவ் துலா ராம், பேரரசர் பகதூர் ஷா மற்றும் ஆங்கிலேயர்களுக்கு எதிராகப் போரை நடத்திக் கொண்டிருந்த பிற கிளர்ச்சிப் படைகளுக்கு உதவினார். இவர் தில்லி வீழ்ச்சிக்கு பத்து நாட்களுக்கு முன்பு பக்த் கான் மூலம் ரூ 45000/- மற்றும் தேவையான பொருட்களை அதிக அளவில் வழங்கினார். மேலும் இரண்டாயிரம் கோதுமை மூட்டைகளையும் வழங்கினார்.

#### போர்
இராவ் படைகள், இவரது உறவினர் ராவ் கிர்சான் சிங் தலைமையில் நர்நால் புறநகர்ப் பகுதியான நாசிப்பூரில் 1857ஆம் ஆண்டு நவம்பர் 16ஆம் நாள் பிரித்தானியப் படைகளுடன் போரிட்டனர். இராவ் துலாராமின் படைகளின் முதல் தாக்குதல் குறிப்பிடத்தக்கதாக உள்ளது. இத்தாக்குதலில் பிரித்தானியப் படைகள் சிதறி ஓடியது; பல பிரித்தானைய அதிகாரிகள் கொல்லப்பட்டனர்.

பின்னர் ஆங்கிலேயப் படைகளின் பதிலடியினால், நர்னால் இராவ் துலாரம் ராஜஸ்தானுக்குச் சென்று ஒரு வருடம் தாந்தியா தோபே படையில் சேர்ந்தார். ஆனால் ராஜஸ்தானில் உள்ள சிகரில் நடைபெற்ற போரில் தாந்தியா தோபின் படைகள் பிரித்தானியப் படைகளால் தோற்கடிக்கப்பட்டன. இதன் பிறகு இராவ் துலாராம் ஈரானின் ஷாவிடம் உதவி பெற இந்தியாவை விட்டு வெளியேறினார். (காண்க: நவம்பர் 1856 முதல் ஏப்ரல் 1857 வரையிலான ஆங்கிலேய-பாரசீகப் போர்). ஆப்கானித்தான் அமீரகத்தின் ஆட்சியாளரான தோஸ்த் முகமது கான் (1938 முதல் 42 வரையிலான முதலாம் ஆங்கிலேய-ஆப்கானியப் போரையும் பார்க்கவும்) மற்றும் பிரித்தானிய காலனித்துவ சாம்ராஜ்யத்திற்கு எதிராக அனைத்து ரஷ்யாவின் இரண்டாம் அலெக்சாண்டர் பேரரசர். இராவ் துலாராமின் சொத்துக்கள் 1859-ல் ஆங்கிலேயர்களால் பறிமுதல் செய்யப்பட்டன, இருப்பினும் அவரது இரண்டு மனைவிகளின் உரிமைகள் தக்கவைக்கப்பட்டன. 1877ஆம் ஆண்டில், அகிர்வால் பகுதியின் தலைவராக இருந்த அவரது மகன் இராவ் யுதிஸ்டர் சிங்குக்கு அவரது பட்டம் மீட்டெடுக்கப்பட்டது.

### இறப்பு
23 செப்டம்பர் 1863 அன்று, இவர் தனது 38 வயதில் ஆப்கானிஸ்தானில் உள்ள காபூலில் தொற்று காரணமாக இறந்தார்.

## மரியாதை
thumb|ராவ் துலாராம் சிலை ஜஜ்ஜார்
இந்திய அரசு 23 செப்டம்பர் 2001 அன்று ராவ் துலாராம் நினைவு தபால் தலையை வெளியிட்டது.

### தியாகிகள் சிகப்பு
இராவ் துலாராமின் நினைவினை நினைவுகூரும் வகையில் இரண்டு நாள் *ஷாஹிதி மேளா* (தியாகிகள் கண்காட்சி) ஆண்டுதோறும் செப்டம்பரில் ரேவாரி நகரின் இராம்புராவில் நடத்தப்படுகிறது.

## மேலும் பார்க்கவும்

* ராவ் மித்ரா சென் அஹிர்
* ராவ் ருடா சிங்

## மேற்கோள்கள்

### மேற்கோள்கள்

பகுப்பு:1863 இறப்புகள்
பகுப்பு:1825 பிறப்புகள்
யதுவன்சி அகிர்

**யதுவன்சி அகிர்** (*Yaduvanshi Aheer*) அல்லது **யதுவன்ஷி அஹிர்** என்பவர்கள் யதுபன்சிசு, யதுபன்சு, யாதவன்ஷி, யாதவம்ஷி கிருஷ்ணா பரமாத்மாவின் பண்டைய யாதவ பழங்குடியினரின் வம்சாவழியைச் சேர்ந்தவர்கள் என அறியப்படுகின்றனர்.  யதுவன்சி யது குல வம்சாவழிகளாவர்.

யதுவன்சி சத்திரிய வம்சத்தின் முதல் அகிர் ஆவர்.

பல்வேறு இந்து மத நூல்கள் மற்றும் பண்டைய நூல்களில் இந்தியாவில் இவர்களின் இருப்பு பண்டைய காலத்தில் கி. மு. 6000 ஆண்டுகள் முன்பிருந்தே நன்கு அறியப்பட்டுள்ளது.

யதுவன்சி அகிர் இனம், டோட் 36 அரச இனங்களின் பட்டியலில் சேர்க்கப்பட்டுள்ள இனங்களில் ஒன்றாகும்.

## மேற்கோள்கள்

பகுப்பு:இந்திய இனக்குழுக்கள்
மான்குர்து

மான்குர்து (**Mankhurd**) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் உள்ள மும்பை புறநகர் மாவட்டத்தின் [கிழக்கு மும்பை புறநகர் பகுதியில் அமைந்துள்ளது.  இது [பெருநகரமும்பை மாநகராட்சியின் மண்டல எண் **5**-இல் வார்டு எண் **M**-கிழக்கில் உள்ளது.  இகு மன்குர்து தொடருந்து நிலையம் உள்ளது. 
## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மும்பை
பகுப்பு:மும்பை புறநகர் மாவட்டம்
தியோனர்

**தியோனர்** (**Deonar**) மும்பை பெருநகரப் பகுதி ஆகும். இது  மும்பை புறநகர் மாவட்டத்தின் மும்பை கிழக்கு புறநகர் பகுதியில் உள்ளது. இப்பகுதி ஆசியாவின் மாபெரும் குப்பைகள் கொட்டும் இடமாக உள்ளது.

இது பெருநகரமும்பை மாநகராட்சியின் மண்டலம் எண் **5**-இல், வார்டு **M**-இல் உள்ளது. இகு பெருநகரமும்பை மாநகராட்சியின் இறைச்சி கூடம் உள்ளது. தியோனர் பகுதியில் டாட்டா சமூக அறிவியல் கழகம் மற்றும் பன்னாட்டு மக்கள் தொகை அறிவியல் நிறுவனம் உள்ளது.
மேலும் இகு கோவண்டி சமணர் கோயில் உள்ளது.
## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மும்பை
பகுப்பு:மும்பை புறநகர் மாவட்டம்
இமானுவேல் லாசுக்கர்

**இமானுவேல் லாசுக்கர்** (*Emanuel Lasker*, ; திசம்பர் 24, 1868 – சனவரி 11, 1941) ஒரு செருமானிய சதுரங்க வீரரும், கணிதவியலாளரும், மெய்யியலாளரும் ஆவார். இவர் 27 ஆண்டுகளாக (1894-1921) உலக சதுரங்க வாகையாளராக இருந்தார். இதன் மூலம் அதிகாரபூர்வமாக இப்பட்டதை உலகிலேயே மிக அதிக ஆண்டுகள் வைத்திருந்தவர் என்ற பெருமையை பெறுகிறார். இவரது காலத்தில், லாசுக்கர் அதிக ஆதிக்கம் செலுத்திய வாகையாளர்களில் ஒருவராக இருந்தார். அத்துடன், இவர் சதுரங்க வரலாற்றின் மிக வலிமையான வீரர்களில் ஒருவராகக் கருதப்படுகிறார்.

## வாழ்க்கைக் குறிப்பு
இமானுவேல் லாசுக்கர் பெர்லின்சென்னில் (தற்போது போலந்தில் உள்ள பார்லினெக்) பிறந்தார். இவர் ஒரு யூதப் பாடகரின் (அசன்) மகன் ஆவர். பதினொரு வயதில், இவர் பெர்லினில் கணிதம் படிக்க அனுப்பப்பட்டார். அங்கு தனது சகோதரர் பெர்தோல்டுடன் வசித்து வந்தார். லாசுக்கரை விட எட்டு வயது மூத்தவரான இவரது சகோதரர், இவருக்கு  சதுரங்கம் விளையாடக் கற்றுக் கொடுத்தார். 1890களின் முற்பகுதியில் உலகின் முதல் பத்து வீரர்களில் ஒருவராக பெர்தோல்ட் இருந்தார்.

## மேற்கோள்கள்

## வெளி இணைப்புகள்

*
*
*
*
*
*Obituary of Emanuel Lasker , தி டைம்ஸ், 1941
*Articles about Emanuel Lasker by Edward Winter

பகுப்பு:1868 பிறப்புகள்
பகுப்பு:1941 இறப்புகள்
பகுப்பு:சதுரங்க வீரர்கள்
பகுப்பு:செருமானியக் கணிதவியலாளர்கள்
பகுப்பு:செருமானிய எழுத்தாளர்கள்
பகுப்பு:செருமானிய சதுரங்க வீரர்கள்
பகுப்பு:உலக சதுரங்க வாகையாளர்கள்
இறுதி பக்கம்

***இறுதி பக்கம்*** (* Irudhi Pakkam* ) என்பது 2021 ஆம் ஆண்டு வெளிவந்த இந்திய தமிழ் மொழி பரபரப்பூட்டும் திரைப்படம் ஆகும். இதை மனோ வி கண்ணதாசன் எழுதி இயக்கியிருந்தார். இன்சோம்னியாக்ஸ் ட்ரீம் கிரியேஷன்ஸ் எல்எல்பி நிறுவனத்தால் தயாரிக்கப்பட்டது. இப்படத்தில் அம்ருதா சீனிவாசன், ராஜேஷ் பாலச்சந்திரன், விக்னேஷ் சண்முகம் ஆகியோர் முக்கிய வேடங்களில் நடித்துள்ளனர். படத்திற்கு எம். எஸ் ஜோன்ஸ் ரூபர்ட் இசையமைத்துள்ளார். அதே நேரத்தில் பிரவீன் பாலு ஒளிப்பதிவு செய்துள்ளார். இராம் பாண்டியன் படத்தொகுப்பு செய்துள்ளார்.

## நடிகர்கள்
* இயலாக அம்ருதா சீனிவாசன்
* குமாராக ராஜேஷ் பாலச்சந்திரன்
* பிரசாந்த் வேடத்தில் விக்னேஷ் சண்முகம்
* மிதுனாக ஸ்ரீ ராஜ்
* ஸ்வயம் சித்தா
* கிஷோர் ராஜ்குமார்

## தயாரிப்பு
இத்திரைப்படம் பொறியியலாளராக இருந்து திரைப்படத் தயாரிப்பாளராக மாறிய மனோ வீ கண்ணதாசனின் அறிமுக இயக்கத்தில் உருவானது.  *அம்ருதா லிவின்* (2017), கள்ளச்சிரிப்பு (2018) போன்ற முந்தைய இணையத் தொடர்களில் இவரது வேலையைப் பார்த்த பிறகு அம்ருதா தேர்ந்தெடுக்கப்பட்டார். தானும் ஒரு நாடகக் கலைஞன் என்பதால், கெரில்லா படத் தயாரிப்பின் பாணியில் படமாக்குவது வசதியாக இருக்கும் என்று மனோ உணர்ந்தார். சென்னை 2 சிங்கப்பூர் (2017) படத்தில் நடித்த நாடக நடிகரும், பயிற்சியாளருமான ராஜேஷ் பாலச்சந்திரன், விக்னேஷ் சண்முகம், மலையாளப் படமான *கியூபன் காலனி* (2018) படத்தில் நடித்த ஸ்ரீ ராஜ் ஆகியோரைப் போலவே இந்தப் படத்தில் ஒரு முக்கியக் கதாபாத்திரத்தில் நடிக்கத் தேர்ந்தெடுக்கப்பட்டார்.

படம் வெளியாவதற்கு ஒரு வாரத்திற்கு முன்பு அம்ருதா, நடிகர் கார்த்திக் குமாரை திருமணம் செய்து கொண்டார் .

## வெளியீடு
இப்படம் 17திசம்பர் 2021 அன்று தமிழ்நாட்டில் உள்ள திரையரங்குகளில் வெளியிடப்பட்டது. தி டைம்ஸ் ஆஃப் இந்தியாவைச் சேர்ந்த ஒரு விமர்சகர், "உங்களில் உள்ள துப்பறியும் நபரை வெளிபடுத்தக்கூடிய ஒரு சுவாரஸ்யமான கதைக்களத்துடன் கூடிய ஒரு நல்ல திரில்லர்" என்று குறிப்பிட்டு ஒரு நேர்மறையான விமர்சனத்தை அளித்தார். இந்தப் படத்தை தமிழ் நாளிதழ்களான தினமலர், மாலைமலர் ஆகியவையும் மதிப்பாய்வு செய்தன.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2021 தமிழ்த் திரைப்படங்கள்
அகிர்வால்

**அகிர்வால்** (*Ahirwal*) என்பது தெற்கு அரியானா மற்றும் வடகிழக்கு ராஜஸ்தானின் சில பகுதிகளை உள்ளடக்கிய ஒரு பகுதி ஆகும். இவை இரண்டும் இந்தியாவில் இன்றைய மாநிலங்கள் ஆகும். இந்தப் பகுதி முன்பு சிறிய வேள் பகுதியாகரேவாரி பகுதியினை மையமாகக்கொண்டு யதுவன்சி அகிர் சமூகத்தினால் முகலாயப் பேரரசு வீழ்ச்சியின்போது ஆட்சி செய்யப்பட்டது.

## புவியியல்
அகிர்வால் என்பது "அகிர்களின் நிலம்" என்று மொழிபெயர்க்கப்பட்டுள்ளது. ஜெ. ஈ. சுவார்ட்ஸ்பெர்க் இதை "நாட்டுப்புறப் பகுதி" என்றும் லூசியா மிச்செலுட்டி "கலாச்சார-புவியியல் பகுதி" என்றும் விவரித்தனர். இது ராஜஸ்தானின் அல்வார், பரத்பூர் மாவட்டப் பகுதிகளையும் அரியானா மாநிலத்தில் உள்ள மகேந்திரகர், ரேவாரி, குர்கான் பகுதிகளையும் உள்ளடக்கியது. தெற்கு அரியானாவில் உள்ள அகிர்வால் பகுதியில் 11 சட்டமன்றத் தொகுதிகள் மூன்று மக்களவைத் தொகுதிகளில் பரவியுள்ளன. பிவானி-மகேந்திரகர், குர்கான் மற்றும் ரோத்தக் (ஒரு பகுதி மட்டும்) பகுதியில் கணிசமான அகிர் வாக்காளர்கள் உள்ளனர்.

## மொழி
அகிர்வால் பகுதியில் பேசப்படும் முக்கிய மொழி அகிர்வதி ஆகும். இது பொதுவாக மேவதியின் பேச்சுவழக்காக எடுத்துக் கொள்ளப்பட்டு இராச்சசுத்தானி மொழிகளின் குழுவிற்குள் வகைப்படுத்தப்படுகிறது. இம்மொழி அண்டைய மேற்கத்திய இந்தி வகைகளுடன் பொதுவான பண்புகளையும் கொண்டுள்ளது. இம்மொழியுடன் நெருங்கிய தொடர்புடைய பாங்குருவும் (அரியான்வி) இந்தியும் இப்பகுதியில் பேசப்படுகின்றன.

1962ஆம் ஆண்டு நவம்பர் 18 ஆம் தேதி ரெசாங் லா போரில் அகிர்வால் சேர்ந்த பல வீரர்கள் போரிட்டனர். இவர்களின் எண்ணிக்கை சீனர்களைவிட அதிகமாக இருந்தது.

## மேலும் பார்க்கவும்
* பெரும் தலைநெடுஞ்சாலை

## மேற்கோள்கள்

## மேலும் படிக்க
* 
பகுப்பு:இராஜஸ்தான் வரலாறு
பகுப்பு:அரியானாவின் வரலாறு
பகுப்பு:Coordinates on Wikidata
இராவ் ராஜா மித்ரா சென்

**இராவ் ராஜா மித்ரா சென்** (*Rao Mittar Sain Ahir*) என்பவர் இந்தியாவில் உள்ள ரேவாரி  பகுதியினை ஆண்ட யதுவன்சி அகிர் ஆட்சியாளர் ஆவார். இவர் 1781-ல் மிர்சா நஜாப் கானின் மகன் முகலாய தளபதி நஜாப் குலி கான் தலைமையில் அண்டை நாடான கானோட் திகானாவுடன் போரிட்டார். 1781இல் ஜெய்ப்பூர் மாநிலத்தின் ஆட்சியாளர்கள் ரேவாரி பகுதியினை தாக்கியபோது தோற்கடித்தார்.

## மேலும் காண்க
* இராவ் உருத்தா சிங்
* இராவ் துலாராம் சிங்
* யதுவன்சி அகிர்
* ரேவாரி

## மேற்கோள்கள்

பகுப்பு:இந்திய அரசர்கள்
வனம் (திரைப்படம்)

***வனம்*** ( *Vanam* ) என்பது 2021ஆம் ஆண்டு தமிழ் மொழியில் வெளியான பரபரப்பூட்டும் திரைப்படமாகும். இதை அறிமுக இயக்குநர் சிறீகண்டன் ஆனந்த் இயக்யிருந்தார். கோல்டன் ஸ்டார் புரொடக்ஷன்ஸ் பிரைவேட் லிமிடெட் தயாரித்துள்ளது. வெற்றி, அனு சித்தாரா, சுமிருதி வெங்கட் ஆகியோர் முக்கிய வேடங்களில் நடித்துள்ள இப்படத்திற்கு இரான் ஈதன் யோகான் இசையமைத்துள்ளார். படம் 26 நவம்பர் 2021 அன்று திரையரங்குகளில் வெளியிடப்பட்டது.

## கதைச் சுருக்கம்
ஒரு கலைக் கல்லூரி மாணவர், ஒரு ஆவணப்படத் தயாரிப்பாளரின் உதவியுடன், விடுதி அறையில் தங்கியிருந்தவர்களின் மர்மமான மரணத்திற்கான காரணங்களைக் கண்டறிய முயற்சிக்கிறார்.

## நடிகர்கள்
* மகிழ் வேடத்தில் வெற்றி
* அனு சித்தாரா
* ஜாஸ்மினாக சுமிருதி வெங்கட்
* அழகம்பெருமாள்
* வேல ராமமூர்த்தி
* இரவி வெங்கட்ராமன்

## ஒலிப்பதிவு
ஒலிப்பதிவையும், இசையையும் ரான் ஈதன் யோகான் மேற்கொண்டார்.

## வெளியீடு
இப்படம் 26 நவம்பர் 2021 அன்று திரையரங்குகளில் வெளியாகி விமர்சகர்களிடமிருந்து நல்ல விமர்சனங்களைப் பெற்றது.

## வரவேற்பு
தி டைம்ஸ் ஆஃப் இந்தியா 5க்கு 2.5 மதிப்பீட்டைக் கொடுத்து, "வனம் ஒரு திகில் திரைப்படம்" என்று எழுதியது.  *Newstodaynet.com* இன் பாரத் குமார், "வனம் ஒரு கண்ணியமான பார்வையை நிர்வகிக்கும் ஒரு திரைப்படம். நல்ல எழுத்துதான் முக்கியம்." என எழுதினார். சிஃபி 5 க்கு 2 மதிப்பீட்டைக் கொடுத்து, "வனம் தமிழ் படத்தில் ஒரு தீவிரமான பின்னோக்கிய அத்தியாயத்துடன் மற்றொரு திகில்-பரபரப்பூட்டும் திரைப்படம்" என்று எழுதியது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
கியூரியம்(III) நைட்ரேட்டு

**கியூரியம்(III) நைட்ரேட்டு** (Curium(III) nitrate)''  என்பது Cm(NO3)3 என்ற [மூலக்கூற்று வாய்ப்பாட்டால் விவரிக்கப்படும் ஒரு [கனிம வேதியியல் சேர்மமாகும். கியூரியமும் நைட்ரிக் அமிலமும் சேர்ந்து இந்த உப்பு உருவாகிறது.
## தயாரிப்பு
கியூரியமும் நைட்ரிக் அமிலமும் வினைபுரிவதால் கியூரியம்(III) நைட்ரேட்டு உருவாகிறது.
::\mathsf{ Cm + 4HNO_3 \ \xrightarrow\ Cm(NO_3)_3 + NO + 2H_2O}
## இயற்பியல் பண்புகள்
கியூரியம்(III) நைட்ரேட்டு தயாரிப்பு முறைகளின் அடிப்படையில் ஒரு நீரேற்றாகவோ அல்லது நீரிலியாகவோ திண்ம நிலையில் காணப்படுகிறது. நீரேற்று வடிவம் படிக நீரில்  90-100 பாகை செல்சியசு வெப்பநிலையில் உருகுகிறது. நீரிலியோ 400 பாகை செல்சியசு வெப்பநிலையில் கியூரியம்(IV) ஆக்சைடாக சிதைவடைகிறது.
## பயன்
கியூரியம்(IV) ஆக்சைடு தயாரிக்க கியூரியம்(III) நைட்ரேட்டு பயன்படுத்தப்படுகிறது.
 
## மேற்கோள்கள்

பகுப்பு:கியூரியம் சேர்மங்கள்
பகுப்பு:நைட்ரேட்டுகள்
ஐரோலி

**ஐரோலி** (**Airoli**) இந்தியாவின் மகாராட்டிரா மாநிலத்தின் தானே மாவட்டத்தின் நவி மும்பை மாநகராட்சிக்குட்பட்ட குடியிருப்பு மற்றும் வணிக வளாகப் பகுதியாகும்.

இது மும்பை பெருநகரப் பகுதி ஆகும்.ஐரோலி, மும்பை கிழக்குப் பகுதியான முலுண்டை ஐரோலி பாலம் வழியாகவும்; தானே பகுதியை கல்வா பாலம் வழியாகவும்;  நவி மும்பையை தானே-பேலாப்பூர் நெடுஞ்சாலை வழியாகவும் இணைக்கிறது. ஐரோலி தொடருந்து நிலையம்  மும்பை துறைமுகப் பகுதிகள், மும்பை நகரம் மற்றும் தானேயின் முக்கியப் பகுதிகளுடன்  இணைக்கிறது.
## கல்வி நிலையங்கள்
* தத்தா மேகே பொறியியல் கல்லூரி 
* Jnan Vikas Mandal's Mehta Degree College of Arts & Commerce
## மேற்கோள்கள்

## வெளி இணைப்புகள்
* 

பகுப்பு:மும்பையின் சுற்றுப் பகுதிகள்
பகுப்பு:தானே மாவட்டம்
பகுப்பு:நவி மும்பை
கியூரியம்(III) புரோமைடு

thumb
**கியூரியம்(III) புரோமைடு** (*Curium(III) bromide*) என்பது CmBr3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். கியூரியத்தின் புரோமைடு உப்பாகக் கருதப்படும் இது வெண்மை நிறத்தில் அல்லது வெளிர் மஞ்சள் பச்சை நிறத்தில் திண்மமாகக் காணப்படுகிறது. நேர்சாய்சதுரக் கட்டமைப்பில் கியூரியம்(III) புரோமைடு படிகமாகிறது.

## மேற்கோள்கள்

பகுப்பு:கியூரியம் சேர்மங்கள்
பகுப்பு:புரோமைடுகள்
பகுப்பு:ஆக்டினைடு ஆலைடுகள்
வாசி, தானே மாவட்டம்

**வாசி** (**Vashi**) இந்தியாவின் மகாராட்டிரா மாநிலத்தின் தானே மாவட்டத்திலுள்ள் நவி மும்பை மாநகராட்சிக்குட்பட்ட பகுதியாகும். நவி மும்பையின் மைய வணிகப் பகுதி ஆகும்.  இது அரபுக் கடலின் தானே கடற்கழியின் முனையில், மும்பை பெருநகரப் பகுதியில் அமைந்த பகுதியாகும்.

நவி மும்பைக்கு அடுத்து அமைந்த வாசி, மும்பை புறநகர் மின்சார தொடருந்து நிலையத்திற்கு அடுத்து மான்குர்து தொடருந்து நிலையம் உள்ளது. இது செம்பூரிலிருந்து 30 நிமிட மின்சார இரயில் பயண இடைவெளியில் உள்ளது.
## கல்வி நிலையங்கள்
* கான்சிகோ ரோட்ரிக்ஸ் தொழில்நுட்ப நிறுவனம்
* ஓரியண்டல் மேலாண்மை நிறுவனம்
* ஐ டி எம் குழும நிறுவனம் 
* கர்மவீரர் பௌராவ் பாட்டீல் கல்லூரி 
* அக்னல் பல்நோக்கு பள்ளி மற்றும் இளையோர் கல்லூரி

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:தானே மாவட்டம்
பகுப்பு:நவி மும்பை
பேலாப்பூர்

**பேலாப்பூர்** (**Central Business District of Belapur**) இந்தியாவின் மகாராட்டிரா மாநிலத்தின் தானே மாவட்டத்திலுள்ள நவி மும்பை மாநகராட்சிப் பகுதியில் அமைந்த மைய வணிகப் பகுதி ஆகும். நவி மும்பை மாநகராட்சியின் தலைமையிடம் பேலாப்பூரில் உள்ளது. இங்கு இந்திய ரிசர்வ் வங்கியின் கிளை உள்ளது. 

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:தானே மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:நவி மும்பை
கார்கர்

**கார்கர்** (**Kharghar**) இந்தியாவின் மகாராட்டிரா மாநிலத்தின் ராய்கட் மாவட்டத்தின் வடக்கு முனையில் உள்ள பன்வேல் மாநகராட்சிக்குட்பட்ட நகரப் பகுதியாகும். இது நவி மும்பையின் புறநகர் பகுதியாகும். இது மும்பை பெருநகரப் பகுதியின் ஒரு அங்கமாகும்.
## போக்குவரத்து
### நவி மும்பை மெட்ரோ
கார்கர் பகுதி டிசம்பர் 2021 இறுதிக்குள் நவி மும்பை மெட்ரோவுடன் இணைக்கப்படவுள்ளது. 
## மேற்கோள்கள்

* 

பகுப்பு:மும்பையின் சுற்றுப் பகுதிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:ராய்கட் மாவட்டம்
பகுப்பு:நவி மும்பை
நெரூள்

**நெரூள்** (**Nerul**) இந்தியாவின் மகாராட்டிரா மாநிலத்தின் தானே மாவட்டத்தில் உள்ள நவி மும்பை பகுதியில் அமைந்த ஒரு புறநகர் பகுதியாகும். இதனருகில் வாசி, கார்கர் நகரப்பகுதிகள் உள்ளது. நெரூள் நகரப் பகுதி குடியிருப்புகளுக்கும், பூங்காக்களுக்கும் பெயர் பெற்றது.

## கல்வி
* ரயான் நேரூள் பன்னாட்டுப் பள்ளி      
* பிரசெண்டேசன் கான்வெண்ட் பள்ளி                      
*அபீஜெய் பள்ளி 
* டிஏவி பொதுப்பள்ளி 
* தில்லி பொதுப் பள்ளி 
* செயிண்ட் சேவியர் உயர்நிலைப் பள்ளி & இளையோர் கல்லூரி
* மகாத்மா காந்தி உயர்நிலைபள்ளி & இளையோர் கல்லூரி & சட்டக் கல்லூரி 
* புனித அகஸ்டின் உயர்நிலைப்பள்ளி 
* ராமாராவ் அதிக் தொழில் நுட்பக் கல்லூரி 
* தேர்னா பொறியியல் கல்லூரி  
* SIES பொறியியல் கல்லூரி 
* SIES கலை, வணிகம் & அறிவியல் கல்லூரி
*தேர்னா மருத்துவக் கல்லூரி

## மேற்கோள்கள்

## வெளி இணைப்புகள்
* https://www.NerulCity.in/ https://www.NerulCity.in/

பகுப்பு:மும்பையின் சுற்றுப் பகுதிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
அனுராதா சர்மா புஜாரி

**அனுராதா சர்மா புஜாரி** (**Anuradha Sharma Pujari** அசாமி: অনুুরাধা শৰ্মা পূজারী) (பிறப்பு 1964) ஓர் அசாமிய பத்திரிகையாளர் மற்றும் எழுத்தாளர். இவர் *சடின்*  மற்றும் *சத்சோரி* ஆகியவற்றின் ஆசிரியர் ஆவார். அசாமிய இலக்கியத்திற்கான இவரது பங்களிப்புகளில் புனைகதை மற்றும் கட்டுரைகள் அடங்கும். இவர் குவகாத்தியில் உள்ள பஞ்சாபரியில் வசிக்கிறார். அவரது முதல் புதினம் *ஹிருதய் ஏக் பிக்யாபன் ஆகும்*, இது அசாம் இளைஞர்களிடையே பரவலாக அறியப்பட்டது. இயாத் ஏகோன் ஆரண்ய அசில் எனும் புதினத்திற்காக 2021 ஆம் ஆண்டிற்கான சாகித்திய அகாதமி விருது பெறுகிறார்.

## ஆரம்ப கால வாழ்க்கை
ஜோர்ஹாட்டில் பிறந்த இவர், டிப்ருகட் பல்கலைக்கழகத்தில் சமூகவியலையும், கொல்கத்தாவில் உள்ள *பிர்லா இன்ஸ்டிடியூட் ஆஃப் லிபரல் ஆர்ட்ஸ் அண்ட் மேனேஜ்மென்ட் சயின்சஸில்* பத்திரிகை துறையிலும் பயின்றார். *அசோம் பானி* வார *லட்டர்ஸ் பிரம் கொல்கத்தா* என்ற கட்டுரையின் மூலம் இவர் பரவலாக அறியப்பட்டார் *மற்றும் தி ஹார்ட்ஸ் எ ஷோபிஸ் என்ற* புதினத்தின் மூலம் பரவலான புகழினைப்பெற்றார்.  முதன்முதலில் 1998 இல் வெளியிடப்பட்டது, இது ஹோமன் போர்கோஹைனால் நவீன இலக்கியம்  என்று பாராட்டப்பட்டது. நவீன அசாமிய வாழ்க்கையைப் பற்றி வேறு எந்த எழுத்தாளரும் எழுப்பாத சில அடிப்படைக் கேள்விகளை இது எழுப்பியதாக அவரது விமர்சனம் இருந்தது.  இந்தப்புதினம் 14 பதிப்புகளாக வெளியாகி  விமர்சன மற்றும் வணிக ரீதியில் வெற்றியை அளித்தது.

## விருதுகள்

* குமார் கிஷோர் நினைவு இலக்கிய விருது, அசாமிய இலக்கிய மனறம், 2003.

## சான்றுகள்

 

## வெளி இணைப்புகள்

* Op-Ed : பாரத ரத்னா மற்றும் சச்சின் டெண்டுல்கர்
* அனுராதா சர்மா புஜாரியின் மின்புத்தகங்கள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
பகுப்பு:1964 பிறப்புகள்
பேச்சுலர் (2021 திரைப்படம்)

***பேச்சுலர்***  (*Bachelor*) என்பது அறிமுக இயக்குநர் சதீஷ் செல்வகுமார் எழுதி இயக்கி 2021ஆம் ஆண்டு இந்திய தமிழ் மொழியில் வெளியான காதல் பரபரப்பூட்டும் திரைப்படமாகும். ஆக்சஸ் பிலிம் பேக்டரியின் கீழ் ஜி. டில்லிபாபு தயாரித்த இப்படத்தில் ஜி. வி. பிரகாஷ் குமார், திவ்யபாரதி (அவரது தமிழ் அறிமுகம்) ஆகியோர் நடித்திருந்தனர். இது 2021 திசம்பர் 3 அன்று வெளியிடப்பட்டது. இப்படம் கலவையான நேர்மறையான விமர்சனங்களைப் பெற்றது. ஜி.வி. பிரகாஷ் குமாரின் நடிப்பு, இயக்கம் , ஒளிப்பதிவு ஆகியவை பாராட்டைப் பெற்றது. ஆனால் படத்தின் அதிக நீளம் குறித்து விமர்சிக்கப்பட்டது.

## நடிகர்கள்
* டார்லிங்காக ஜி.வி.பிரகாஷ்குமார்
* சுப்பு "சுப்பு" லட்சுமியாக (பூ) திவ்ய பாரதி  
* லந்தசாக முனிஷ்காந்த் 
* பக்ஸாக பகவதி பெருமாள் 
* பாஸ்டர் மருத்துவராக மிஷ்கின் (சிறப்புத் தோற்றம்)
* மருத்துவராக கார்த்திக் குணசேகரன் (சிறப்புத் தோற்றம்)
* டார்லிங்கின் நண்பராக சுபாஷ் செல்வம்

## தயாரிப்பு
செப்டம்பர் 2019 இல் ஜி.வி.பிரகாஷ் படத்தில் நடிக்க ஒப்பந்தம் செய்யப்பட்டார். 2019 செப்டம்பர் 13 அன்று, படத்தின் முதல் தோற்றமும், நடிகர்களின் விவரமும் வெளியிடப்பட்டது. அக்டோபர் 2020 இல் படப்பிடிப்பு முடிவடைந்தது. பட முன்னோட்டம் 2021 பெப்பிரவரி 13 அன்று வெளியிடப்பட்டாலும், கோவிட்-19 பாதிப்பின் காரணமாக எதிர்பார்க்கப்பட்ட வெளியீடு தாமதமானது.

## ஒலிப்பதிவு
ஜி. வி. பிரகாஷ் குமார், திபு நினன் தாமஸ், ஏ. எச். காஷிப் ஆகியோர் இசையமைத்தனர்.

## மேற்கோள்கள்

## வெளி இணைப்புகள்
* 

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
இராவ் உருத்தா சிங்

**இராவ் உருத்தா சிங்** (*Rao Ruda Singh*) என்பவர் யாதவ/அகிர் குல மன்னர் ஆவார். இவர். ரேவாரி அருகே காட்டினை திருத்தி நாடமைத்து வசித்துவந்தவர். இவர் சூர் பேரரசருடன் சேர்ந்து 1555-ல் முகலாய பேரரசர் உமாயூனுடன் போரிட்டதற்காக வழங்கப்பட்ட ரேவாரி பகுதியில் நாடு ஒன்றை நிறுவினார். உருத்தா சிங் போல்னியில் தலைமையகத்தினை அமைத்திருந்தார். இது ரேவரியிலிருந்து 12 கி. மீ. தொலைவில் அமைந்திருந்தது. ரேவாரிக்கு தென்கிழக்கே காட்டை அழித்து புதிய கிராமங்களை நிறுவினார்.

## மேலும் பார்க்கவும்
* இராவ் துலாராம் சிங்
* இராவ் ராஜா மித்ராசென்

## மேற்கோள்கள்

பகுப்பு:அரியானாவின் வரலாறு
சித்திரைச் செவ்வானம்

***சித்திரைச் செவ்வானம்*** (*Chithirai Sevvaanam*) என்பது சமுத்திரக்கனி, பூஜா கண்ணன் ஆகியோர் நடிப்பில் சில்வா இயக்கத்தில் 2021-ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். ஏ. எல். விஜய்யின் திங்க் பிக் ஸ்டுடியோஸ் தயாரித்தது. இது 3 திசம்பர் 2021 அன்று ஜீ5-இல் வெளியிடப்பட்டது.

## நடிகர்கள்
* முத்து பாண்டியாக சமுத்திரக்கனி
* ஐஸ்வர்யாவாக பூஜா கண்ணன்
** இளம் வயது ஐஸ்வர்யாவாக மானஸ்வி கொட்டாச்சி
* ஆஷா நாயராக ரீமா கல்லிங்கல்
* லட்சுமியாக வித்யா பிரதீப்
* ஆஷாவின் கணவராக அரவிந்து ஆகாசு

## தயாரிப்பு
சண்டை இயக்குநர் சில்வா இயக்குநராக அறிமுகமான படத்தில் நடிகை சாய் பல்லவியின் சகோதரி பூஜா கண்ணன் அறிமுகமானார். ரீமா கல்லிங்கல் பத்து வருட இடைவெளிக்குப் பிறகு இந்தத் படத்தின் மூலம் தமிழ்த் திரைப்படங்களுக்குத் திரும்பினார்.

சில்வா ஆரம்பத்தில் ஒரு நகைச்சுவைத் திரைப்படத்தில் தான் அறிமுகமாவதில் முனைப்பாக இருந்தார். ஆனால் அவரது நண்பர் ஏ. எல். விஜய்யின் வேண்டுகோளின்படி "சித்திரைச் செவ்வானம்" படத்தை இயக்கினார். ஏ. எல். விஜய் இந்தப் படத்தின் தயாரிப்பாளரும் கூட.

## வெளியீடு
படம் நேரடியாக ஜீ5 இல் 3 திசம்பர் 2021 அன்று வெளியிடப்பட்டு, கலவையான விமர்சனங்களைப் பெற்றது. சிஃபியின்  ஒரு விமர்சகர் படத்தை "அதன் முக்கிய கருப்பொருள் கண்ணியமாக உள்ளது. ஆனால் செயல்படுத்தியது சராசரியாக உள்ளது" என்று கூறினார். தி டைம்ஸ் ஆஃப் இந்தியா அவர்களின் மதிப்பாய்வில், " சித்திரைச் செவ்வானம்" என்பது தொழில்நுட்பத்தின் அபாயங்கள் மற்றும் பெண்கள் எவ்வாறு எளிதான இலக்குகள் என்பதைப் பற்றி பேசும் நல்ல நோக்கத்துடன் கூடிய திரைப்படம்" என்றது. படம் பொள்ளாச்சி பாலியல் துன்புறுத்தல் மற்றும் மிரட்டி பணம் பறித்தல் வழக்கை  அடிப்படையாகக் கொண்டது. இந்தத் திரைப்படம் அதன் தருணங்களைக் கொண்டுள்ளது. ஆனால் அது இழுபறியான திரைக்கதை காரணமாக பெரும்பாலும் தோல்வியடைகிறது."  நியூஸ்மினிட் இதை "பாலியல் வன்முறை பற்றிய நல்ல எண்ணம் கொண்ட ஆனால் குழப்பமான படம்" என்று என்றது.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2021 தமிழ்த் திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:சாம் சி. எஸ். இசையமைத்த திரைப்படங்கள்
ஜூய்நகர்

**ஜூய்நகர்** (**Juinagar**) இந்தியாவின் மகாராட்டிரா மாநிலத்தின் தானே மாவட்டதிலுள்ள நவி மும்பை மாநகராட்சி பகுதியில் அமைந்த பகுதியாகும். ஜூய் புறநகர் மின்சார தொடருந்து நிலையம், மும்பை துறைமுகப் பகுதியை இணைக்கிறது. 
## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
நவி மும்பை மாநகராட்சி

**நவி மும்பை மாநகராட்சி** (**Navi Mumbai Municipal Corporation** (NMMC) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த  6 மாநகராட்சிகளில் ஒன்றாகும். இந்த மாநகராட்சி 1 சனவரி 1992 முதல் செயல்படுகிறது.இம்மாநகராட்சி 111 வார்டுகளைக் கொண்டது. 
இதன் நிர்வாகத் தலைமையிடம் பேலாப்பூரில் இயங்குகிறது.

நவி மும்பை மாநகராட்சியானது தானே மாவட்டம் மற்றும் ராய்கர் மாவட்டத்தின் பகுதிகளின் மேற்கு கடலோரத்தில் திட்டமிடப்பட்டு உருவாக்கப்பட்ட ஓர் துணை நகரமாகும். 1972ஆம் ஆண்டு மும்பையின் இரட்டை நகரமாக   நவி மும்பை மாநகராட்சியின் கீழ்  பரப்பிலும் மற்றும் மொத்தம்  பரப்பளவிலும் திட்டமிடப்பட்டது. இது மும்பை பெருநகரப் பகுதியாகும்.

இது தானே கடற்கழியின் கிழக்கில் தீபகற்பத்தின் மேற்கு கடற்கரையில் நவி மும்பை அமைந்துள்ளது. நகரத்தின் எல்லைகளாக வடக்கில் தானே அருகில் உள்ள ஐரோலியும் தெற்கில் உரான் பகுதியும் உள்ளன. இதன் நீளம் மும்பையின் நீளத்தை ஒத்துள்ளது. வாசி கடற்பாலமும் ஐரோலி கடற்பாலமும் தீவு நகரமான மும்பையுடன், நவி மும்பையை இணைக்கிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, வீடுகளைக் கொண்ட  நவி மும்பை நகரத்தின் மொத்த மக்கள் தொகை 11,20,547   ஆகும். மக்கள் தொகையில் ஆண்கள்  6,10,060 மற்றும் 5,10,487 பெண்கள் ஆக உள்ளனர். பாலின விகிதம் 1000 ஆண்களுக்கு 837 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1,29,591 ஆகும். சராசரி எழுத்தறிவு  89.62 %  ஆகும். இதன் மக்கள் தொகையில் இந்துக்கள் 80.39 %, இசுலாமியர்கள் 8.68 %, பௌத்தர்கள் 6.23 %,  சமணர்கள் 0.99 %, கிறித்துவர்கள் 2.35 %, சீக்கியர்கள் 1.01 % மற்றும் பிறர்   0.36% ஆக உள்ளனர்.

நவி மும்பையின் விலைமிக்க கட்டிடங்கள் வாசி  மற்றும் நெரூள் பகுதிகளில் உள்ளது. நவி மும்பை பன்னாட்டு வானூர்தி நிலையம் திட்டமிடப்பட்டுள்ளது. நவி மும்பையின் மக்கள் தொகையில் பெரும்பான்மையோர் நெருளீலும்  700,000 பேர் வாசியிலும் வாழ்கின்றனர். ஏனையவர் பேலாப்பூர், சான்படா, ஐரோலி, ஜூய்நகர், கன்சோலி, கோபர் கைர்னே ஆகிய பகுதிகளிலும் வசிக்கின்றனர்.

## நவி மும்பை மாநகராட்சிப் பகுதிகள்
* நவி மும்பை
* ஐரோலி
* வாஷி
* நேரூள்
* பேலாப்பூர் 
* ஜூய்நகர்

## மாநகராட்சி தேர்தல் 2015

## மேற்கோள்கள்

## வெளி இணைப்புகள்

*Official site of NMMC

பகுப்பு:மும்பையின் சுற்றுப் பகுதிகள்
பகுப்பு:தானே மாவட்டம்
பகுப்பு:மகாராட்டிரா மாநில மாநகராட்சிகள்
பகுப்பு:மகாராட்டிரத்திலுள்ள மாநகரங்கள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
சிவப்பு வால் மின்லா

**சிவப்பு வால் மின்லா** (*Red-tailed minla*)(*மின்லா இக்னோடிங்டா*) என்பது பேஸ்ஸரின் பறவை குடும்பமான லெயோத்ரிசிடேவினைச் சார்ந்த சிற்றினமாகும். இது ***மின்லா*** பேரினத்தில் உள்ள ஒரே சிற்றினமாகும்.

இது இந்தியத் துணைக்கண்டம் மற்றும் தென்கிழக்கு ஆசியாவில் காணப்படுகிறது. அதன் வரம்பில் வங்காளதேசம், பூட்டான், இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகியவை அடங்கும். இதன் இயற்கை வாழிடமாக மிதவெப்பமண்டல அல்லது வெப்பமண்டல ஈரமான மலைக் காடுகள் உள்ளது.

## மேற்கோள்கள்

* Collar, N. J. & Robson C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

## வெளி இணைப்புகள்
* Images at ADW
இடது|thumb| சிக்கிம், இந்தியாவில்

பகுப்பு:நேபாளப் பறவைகள்
நியூயார்க் மாநில பார்வையற்றோர் பள்ளி

**நியூயார்க் மாநில பார்வையற்றோர் பள்ளி** [*New York State School for the Blind*) அமெரிக்காவின் நியூயார்க்கு மாநிலத்திலுள்ள படேவியா நகரத்தில் அமைந்துள்ளது. பார்வையற்ற மாணவர்களுக்காக பாலர் வகுப்பு முதல் பனிரெண்டாம் வகுப்புவரையிலான கல்வியை அளிக்கும் பொது உறைவிடப்  பள்ளியாக இது இயங்குகிறது.  நியூயார்க் மாநில அரசு பள்ளியை  இயக்குகிறது. 

1865 ஆம் ஆண்டு ஏப்ரல் மாதம்  27 ஆம் தேதியன்று நியூயார்க் மாநில சட்டமன்றத்தால் சட்டமாக நிறைவேற்றப்பட்டு அச்சட்டத்தின் அடிப்படையில் இப்பள்ளி நிறுவப்பட்டது. 1866 ஆம் ஆண்டு பள்ளியின் கட்டுமானப் பணிகள் தொடங்கின. 1868 ஆம் ஆண்டு செப்டம்பர் மாதம் 2 ஆம் தேதி முதல் கட்டடங்கள் லட்டி முடிக்கப்பட்டு செயல்படத் தொடங்கின.    

பள்ளியில் பழைய மாணவர் சங்கம் 1918 ஆம் ஆண்டில் நிறுவப்பட்டது.  

2005 ஆம் ஆண்டு நியூயார்க்கு மாநில பார்வையற்றோர் பள்ளியில் 73 மாணவர்கள்  படித்தனர். நியூயார்க்கு  மாநிலத்தின் மேற்குப் பகுதி பெரும்பான்மை மாணவர்களின் பிறப்பிடமாக இருந்தது.  
## பள்ளி வளாகம்
பள்ளி நாட்களில் மாணவர்கள் தங்கி படிக்குமிடம் உட்பட நியூயார்க் மாநில பார்வையற்றோர் பள்ளி சுமார் 50 ஏக்கர் பரப்பளவில் அமைந்துள்ளது.  
## மேற்கோள்கள்

## புற இணைப்புகள்
* New York State School for the Blind

பகுப்பு:நியூ யோர்க் மாநிலம்
பகுப்பு:ஐக்கிய அமெரிக்காவில் பள்ளிக்கூடங்கள்
கோவா கணவாய்

**கோவா கணவாய்** (*Goa Gap*) என்பது இந்தியாவின் மேற்குத் தொடர்ச்சி மலைத் தொடரில் அமைந்துள்ளது. இது மகாராட்டிரா மற்றும் கர்நாடகா பகுதியிடையே உள்ள முக்கிய தாழ்நிலப் பகுதியாகும்.

## மேற்கோள்கள்

பகுப்பு:இந்தியக் கணவாய்கள்
ஆய்லர் பான்மை எண்

கணிதத்தில், **ஆய்லர் பான்மை எண்** (*Euler characteristic*, *Euler number*) என்பது ஒரு இடவெளியியல் வெளியின் வடிவம் மற்றும் அமைப்பு குறித்து (அவ்வெளியானது வளைக்கப்படும் விதத்தைக் கருத்தில் கொள்ளாது) விளக்கும் இடவெளியியல் மாறிலி எண்ணாகும். இது  \chi  என்ற கிரேக்க எழுத்தால் குறிக்கப்படுகிறது..

முதலில் ஆய்லர் பான்மை எண்ணானது,  பன்முகிகளுக்கு வரையறுக்கப்பட்டது. பன்முகிகள் குறித்த தேற்றங்களை நிறுவுவதற்கும் பிளேட்டோவின் சீர்திண்மங்கள் உட்பட்ட பன்முகிகளின் வகைப்படுத்தலுக்கும் பயன்படுத்தப்பட்டது. இது கணிதவியலாளரும் வானியலாளருமான பிரான்செசுக்கோ மௌரொலோலிகோவின் 1537ல்  கையெழுத்துக் குறிப்பில் பிளேட்டோவின் சீர்திண்மங்களுக்காகக் குறிப்பிடப்பட்டுள்ளது. லியோனார்டு ஆய்லர், இதனைப் பெரும்பாலும் குவிப் பன்முகிகளுக்காகப் பயன்படுத்தினார். ஆனால் இது ஒரு மாறிலி எண் என்பதான சரியான நிறுவலை அவர் தரவில்லை. தற்கால கணிதத்தில் ஆய்லர் பான்மை எண்ணானது அமைப்பு ஒப்பியலில் அமைகிறது.

## பன்முகிகள்

பன்முகிகளுக்கு ஆய்லர் பான்மை எண் ( \chi) கீழ்வரும் வாய்பாடால் வரையறுக்கப்படுகிறது:
:\chi=V-E+F 
:*V*, பன்முகியின் உச்சிகளின் எண்ணிக்கை
:*E*, பன்முகியின் விளிம்புகளின் எண்ணிக்கை
:*F* பன்முகியுன் (முகம் (வடிவவியல்)|முகங்களின்]] எண்ணிக்கை 

எந்தவொரு குவிப் பன்முகிக்கும் ஆய்லர் பான்மை எண்:
:V - E + F = 2. 

1758 இல் ஆய்லரலால் காணப்பட்ட இந்த வாய்பாடானது "ஆய்லரின் பன்முகி வாய்பாடு" என அழைக்கப்படுகிறது. கோளத்தின் ஆய்லர் பான்மை எண்ணுடன் (χ = 2) இது ஒத்துள்ளதோடு கோளப் பன்முகிகளுக்கும் பயன்படும்.

### குவிப் பன்முகிகள்
பிளேட்டோவின் சீர்திண்மங்களுக்கான ஆய்லர் பான்மை எண் அட்டவணை:

### குவிவிலாப் பன்முகிகள்
குவிவிலாப் பன்முகிகளின் ஆய்லர் பான்மை எண்களுக்கான அட்டவணை:

### மேற்கோள்கள்

### நூலடைவு
*David Richeson; *Euler's Gem: The Polyhedron Formula and the Birth of Topology*. Princeton University Press 2008.

## மேலதிக வாசிப்புக்கு
*Flegg, H. Graham;  *From Geometry to Topology*, Dover 2001, p.&nbsp;40.

## வெளியிணைப்புகள்
*
*
*
*An animated version of a proof of Euler's formula using spherical geometry.

பகுப்பு:இடவியல்
பகுப்பு:பன்முகத்திண்மங்கள்
பகுப்பு:லியோனார்டு ஆய்லர்
வேலவன் செந்தில்குமார்

**வேலவன் செந்தில்குமார்** (Velavan Senthilkumar) இந்தியாவைப் பிரதிநிதித்துவப்படுத்தும் ஒரு தொழில்முறை சுவர்ப்பந்தாட்ட வீரர் ஆவார். 1998 ஆம் ஆண்டு தமிழ்நாட்டிலுள்ள சேலம் நகரில் இவர் பிறந்தார். 2021ஆம் ஆண்டு நவம்பர் மாதத்தில் சுவர்ப்பந்தாட்ட விளையாட்டில் 101ஆவது உலகத் தரவரிசையை அடைந்தார்.

2016 ஆம் ஆண்டு மலேசியாவில் நடைபெற்ற ஆசிய இளையோர் சுவர்ப்பந்து விளையாட்டுப் போட்டியில் வெற்றியாளராகத் திகழ்ந்தார். அமெரிக்காவின் விசுகொன்சின் மாநிலத்தின் தலைநகரமான மேடிசனில் நடைபெற்ற போட்டியில் இவர் தனது முதலாவது பி.எசு.ஏ. பட்டத்தை வென்றார்.

செந்தில்குமார் தற்போது கொலம்பியா பல்கலைக்கழகத்தில் மாணவராகவும், ஆண்கள் சுவர்ப்பந்து விளையாட்டு அணியில் உறுப்பினராகவும் உள்ளார். 2022ஆம் ஆண்டில் பட்டப் படிப்பை முடிக்க உள்ளார்.

## மேற்கோள்கள்

பகுப்பு:1998 பிறப்புகள்
பகுப்பு:சுவர்ப்பந்து விளையாட்டு வீரர்கள்
பகுப்பு:வாழும் மக்கள்
பகுப்பு:சேலம் மாவட்ட மக்கள்